Carl Eugen Mercklin
Carl (Karl) Eugen Mercklin (19. aprill 1821 Riia – 9. detsember 1904 Peterburi) oli baltisaksa botaanik-füsioloog, paleobotaanik. Ta oli Peterburi Teaduste Akadeemia korrespondentliige (1864). Ta õppis aastatel 1831–1835 Cēsise lähedal asuvas Bērzaine Maagümnaasiumis (Livländisches Landesgymnasium zu Birkenruh bei Wenden) ja aastatel 1836–1839 Riia Kubermangugümnaasiumis. Aastatel 1840–1844 õppis ta Tartu ülikoolis botaanikat.